\NormalFont\ShortTitle{हबक्कूक}

{\MT हबक्कूक

\par }{\MTB के किताब



\par }\ChapOne{1}{\PP \VerseOne{1}अगमबानी, जेला हबक्कूक अगमजानी ह पाईस।


\par }{\BB \par }
{\SH हबक्कूक के सिकायत
\par }
{\Q \VS{2}हे यहोवा, मेंह कब तक मदद बर तोर ले गोहार लगावत रहंव,

\par }{\QB पर तेंह नइं सुनत हस?

\par }{\Q या मेंह कब तक चिल्लावत रहंव, “हिंसा!”

\par }{\QB पर तेंह नइं बचात हस?


\par }{\Q \VS{3}तेंह काबर मोला अनियाय ला देखे बर मजबूर करथस?

\par }{\QB काबर तेंह गलत काम ला सहत हस?

\par }{\Q मोर आघू म बरबादी अऊ हिंसा होवथे;

\par }{\QB झगड़ा अऊ बिबाद बहुंत होवत हे।


\par }{\Q \VS{4}येकर कारन नियम-कानून ह ढीला पर गे हवय,

\par }{\QB नियाय मिलत नइं ए।

\par }{\Q दुस्टमन धरमीमन ला घेर डारे हवंय,

\par }{\QB जेकर से सही नियाय नइं मिलत हवय।


\par }{\SH यहोवा के जबाब
\par }
{\Q \VS{5}“जाति-जाति के मनखेमन कोति धियान से देखव—

\par }{\QB अऊ बहुंतेच चकित होवव।

\par }{\Q काबरकि मेंह तुम्हर समय म कुछू अइसन करे बर जावत हंव

\par }{\QB यदि ओकर बारे म कोनो तुमन ला बतावय,

\par }{\QB तभो ले तुमन कभू बिसवास नइं करहू।


\par }{\Q \VS{6}मेंह बेबिलोनीमन\FTNT{*}{{\FR 1:6 }{\FT{या
}}{\FQA{कसदीमन}}} ला उभारत हंव,

\par }{\QB ओमन निरदयी अऊ दुस्साहसी मनखे अंय,

\par }{\Q जेमन पूरा धरती ऊपर फईलत हवंय

\par }{\QB ताकि ओ निवासमन ऊपर कब्जा कर लेवंय, जेमन ओमन के नो हंय।


\par }{\Q \VS{7}ओमन डरावना अऊ भयानक मनखे अंय;

\par }{\QB ओमन खुद अपनआप म कानून अंय

\par }{\QB अऊ ओमन अपन खुद के आदरमान ला बढ़ावा देथें।


\par }{\Q \VS{8}ओमन के घोड़ामन चीतवामन ले भी जादा तेज दऊड़थें,

\par }{\QB अऊ संझा समय के भेड़ियामन ले भी जादा घातक होथें।

\par }{\Q ओमन म सवार सैनिक अपन घोड़ामन ला बिगर सोचे-बिचारे दऊड़ाथें;

\par }{\QB ओमन के घुड़सवारमन बहुंत दूरिहा ले आथें।

\par }{\Q झपटके अपन सिकार ला खा जानेवाला गिधवा सहीं ओमन उड़थें;


\par }{\QB \VS{9}ओमन सब के सब हतिया करे के मनसा से ही आथें।

\par }{\Q ओमन के उपदरवी झुंडमन मरू-भुइयां के आंधी सहीं आघू बढ़थें

\par }{\QB अऊ कैदीमन ला बालू कस संकेलथें।


\par }{\Q \VS{10}ओमन राजामन के ठट्ठा करथें

\par }{\QB अऊ हाकिममन के हंसी उड़ाथें।

\par }{\Q ओमन गढ़वाले सहरमन ऊपर हंसथें;

\par }{\QB माटी के ढलान बनाके ओमन ओ सहरमन ऊपर कब्जा करथें।


\par }{\Q \VS{11}तब ओमन हवा सहीं निकल जाथें अऊ आघू बढ़त रहिथें—

\par }{\QB ओमन दोसी मनखे अंय, जेमन के खुद के बल ही ओमन के देवता अय।”


\par }{\SH हबक्कूक के दूसरा सिकायत
\par }
{\Q \VS{12}हे यहोवा, का तेंह अनादिकाल ले नइं अस?

\par }{\QB हे मोर परमेसर, मोर पबितर परमेसर, तेंह कभू नइं मरस।

\par }{\Q हे यहोवा, तेंह ओमन ला नियाय करे बर ठहिराय हस;

\par }{\QB हे मोर चट्टान, तेंहीच ह ओमन ला दंड देय बर अभिसेक करे हस।


\par }{\Q \VS{13}तोर आंखीमन अइसन सुध हें कि बुरई ला नइं देख सकंय;

\par }{\QB तेंह अधरम ला सहे नइं सकस।

\par }{\Q त फेर तेंह काबर बिसवासघातीमन के सहन करथस?

\par }{\QB तेंह काबर चुप रहिथस, जब दुस्टमन

\par }{\QB अपन ले जादा धरमीमन ला लील डारथें?


\par }{\Q \VS{14}तेंह मनखेमन ला समुंदर के मछरी सहीं,

\par }{\QB अऊ समुंदर के जीव-जन्तु सहीं बनाय हस, जेमन ऊपर कोनो हाकिम नइं रहय।


\par }{\Q \VS{15}दुस्ट बईरी ह ओ जम्मो ला गरी म फंसाके खींच लेथे,

\par }{\QB ओह ओमन ला अपन जाल म पकड़ लेथे,

\par }{\Q ओह ओमन ला अपन मछरी के जाल म इकट्ठा करथे;

\par }{\QB अऊ ये किसम ले ओह आनंद अऊ खुसी मनाथे।


\par }{\Q \VS{16}एकरसेति ओह अपन जाल बर बलि चघाथे,

\par }{\QB अऊ अपन मछरी के जाल के आघू म धूप जलाथे,

\par }{\Q काबरकि अपन जाल के कारन ही ओह अराम के जिनगी जीथे

\par }{\QB अऊ मनपसंद भोजन के मजा लेथे।


\par }{\Q \VS{17}पर का ओह अपन जाल ला खाली करत,

\par }{\QB बिगर दया के जाति-जाति के मनखेमन ला नास करते रहिही?


\par }{\BB \par }


\PoetryChap{2}{\Q \VerseOne{1}मेंह अपन पहरा म ठाढ़े रहिहूं

\par }{\QB अऊ गढ़ के ऊंच दीवार ऊपर चढ़के ठाढ़े रहिहूं;

\par }{\Q मेंह देखत रहिहूं कि ओह मोला का कहिही,

\par }{\QB अऊ में ये सिकायत के का जबाब दंव।


\par }{\SH यहोवा के जबाब
\par }
{\PP \VS{2}तब यहोवा ह मोला जबाब दीस:

\par }{\Q “दरसन के बात ला

\par }{\QB पटियामन ऊपर साफ-साफ लिख दे

\par }{\QB ताकि घोसना करइया ह दऊड़त-दऊड़त येमा लिखे बात पढ़के घोसना करय।


\par }{\Q \VS{3}काबरकि ये दरसन के बात ह एक ठहिराय समय म पूरा होही;

\par }{\QB येह आखिरी समय के बारे म बताथे

\par }{\QB अऊ येह गलत साबित नइं होवय।

\par }{\Q भले ही येमा देरी होवय, पर ये बात के इंतजार करव;

\par }{\QB येह जरूर पूरा होही

\par }{\QB अऊ येमा देरी नइं होवय।


\par }{\BB \par }
{\BB \par }
{\Q \VS{4}“देख, बईरी के मन ह फुल गे हवय;

\par }{\QB ओह बुरई के ईछा करथे—

\par }{\QB पर धरमी मनखे ह अपन बिसवासयोग्यता\FTNT{*}{{\FR 2:4 }{\FT{या
}}{\FQA{बिसवास}}} के दुवारा जीयत रहिही—


\par }{\Q \VS{5}वास्तव म, अंगूर के मंद ह ओला धोखा देथे;

\par }{\QB ओह घमंडी अय अऊ कभू अराम से नइं रहय।

\par }{\Q काबरकि ओह कबर सहीं लोभी अय

\par }{\QB अऊ मिरतू सहीं कभू संतोस नइं होवय,

\par }{\Q ओह जम्मो जाति के मनखेमन ला अपन करा संकेलथे,

\par }{\QB अऊ जम्मो मनखेमन ला अपन बंधुवा बनाके ले जाथे।


\par }{\PP \VS{6}“का ओ जम्मो झन ये कहिके ओकर हंसी नइं उड़ाहीं अऊ बेजत्ती करके ताना नइं मारहीं,

\par }{\Q “ ‘ओकर ऊपर हाय, जऊन ह चोरी के सामान के ढेर लगाथे

\par }{\QB लूट के धन ले धनवान बन जाथे!

\par }{\QB येह कब तक चलत रहिही?’


\par }{\Q \VS{7}का तुमन ला करजा देवइयामन अचानक तुम्हर मेर नइं आ जाहीं?

\par }{\QB का ओमन जागके तुमन ला नइं डरवाहीं?

\par }{\QB तब तुमन ओमन के सिकार बन जाहू।


\par }{\Q \VS{8}काबरकि तुमन बहुंते जाति के मनखेमन ला लूटे हव,

\par }{\QB बांचे मनखेमन अब तुमन ला लूटहीं।

\par }{\Q काबरकि तुमन मनखेमन के लहू बहाय हव;

\par }{\QB तुमन देस अऊ सहरमन ला उहां रहइया मनखेमन सहित बरबाद कर दे हवव।


\par }{\BB \par }
{\Q \VS{9}“ओकर ऊपर हाय, जऊन ह अनियाय के कमई ले अपन घर ला बनाथे,

\par }{\QB अऊ बरबादी ले बांचे बर

\par }{\QB अपन खोंधरा ऊंचहा जगह म बनाथे!


\par }{\Q \VS{10}अपन ही घर ला लज्जित करके अऊ अपन ही परान ला जोखिम म डालके

\par }{\QB तेंह बहुंते मनखेमन के बिनास के उपाय करे हस।


\par }{\Q \VS{11}दीवार के पथरामन चिचियाहीं,

\par }{\QB अऊ लकरी के बल्लीमन येकर जबाब दीहीं।


\par }{\BB \par }
{\Q \VS{12}“ओकर ऊपर हाय, जऊन ह लहू बोहाके एक सहर ला बनाथे

\par }{\QB अऊ अनियाय करके नगर ला बसाथे।


\par }{\Q \VS{13}का सर्वसक्तिमान यहोवा ह ये बात ला नइं ठान ले हवय

\par }{\QB कि मनखेमन के मेहनत ह सिरिप आगी बारे के लकरी सहीं अय,

\par }{\QB अऊ जाति-जाति के मनखेमन बेकार म मेहनत करथें?


\par }{\Q \VS{14}काबरकि धरती ह यहोवा के महिमा के गियान ले अइसन भर जाही

\par }{\QB जइसन पानी समुंदर म भरे रहिथे।


\par }{\BB \par }
{\Q \VS{15}“ओकर ऊपर हाय, जऊन ह अपन परोसीमन ला मंद पीयाथे,

\par }{\QB अऊ ओमन ला चाम के थैली ले तब तक ढारके देवत रहिथे,

\par }{\Q जब तक कि ओमन पीके मतवाला नइं हो जावंय,

\par }{\QB ताकि ओह ओमन के नंगरा देहें ला निहार सकय!


\par }{\Q \VS{16}तेंह महिमा के बदले लाज ले भर जाबे।

\par }{\QB अब तोर पारी ए! तेंह पी अऊ तोर नंगई ह दिखय!

\par }{\Q यहोवा के जेवनी हांथ के कटोरा तोर मेर आवत हे,

\par }{\QB अऊ कलंक ह तोर महिमा ला ढांप दीही।


\par }{\Q \VS{17}तेंह जऊन हिंसा के काम लबानोन म करे हस, ओमन तोला बियाकुल करहीं,

\par }{\QB अऊ पसुमन के जऊन बिनास तेंह करे हस, ओह तोला भयभीत करही।

\par }{\Q काबरकि तेंह मनखेमन के लहू बहाय हस;

\par }{\QB तेंह देस, सहर अऊ उहां के सब निवासीमन ला नास करे हस।


\par }{\BB \par }
{\Q \VS{18}“एक कारीगर के दुवारा बनाय गे मूरती के का महत्व?

\par }{\QB या ओ मूरती ले का लाभ, जऊन ह झूठ बोले बर सिखोथे?

\par }{\Q काबरकि जऊन ह येला बनाथे, ओह अपनेच बनाय चीज ऊपर भरोसा करथे;

\par }{\QB ओह मूरतीमन ला बनाथे, जेमन गोठियाय नइं सकंय।


\par }{\Q \VS{19}ओकर ऊपर हाय, जऊन ह कठवा ले कहिथे, ‘जी उठ!’

\par }{\QB या निरजीव पथरा ले कहिथे, ‘उठ!’

\par }{\Q का येह सिखो सकथे?

\par }{\QB येला सोन अऊ चांदी ले मढ़े जाथे;

\par }{\QB ओमा सांस नइं ए।”


\par }{\BB \par }
{\Q \VS{20}यहोवा ह अपन पबितर मंदिर म हवय;

\par }{\QB पूरा धरती ह ओकर आघू म सांत रहे।




\par }\Chap{3}{\SH हबक्कूक के पराथना
\par }
{\D \VerseOne{1}{\TL{सिग्योनोत}} के रीति म, हबक्कूक अगमजानी के एक पराथना।

\par }
{\Q \VS{2}हे यहोवा, मेंह तोर बड़ई ला सुने हंव;

\par }{\QB हे यहोवा, मेंह तोर काममन ला देखके भयभीत होथंव।

\par }{\Q हमर दिन म ओमन ला फेर दोहरा,

\par }{\QB हमर समय म ओ काममन ला बता;

\par }{\QB अपन कोप म भी अपन दया ला सुरता रख।


\par }{\BB \par }
{\Q \VS{3}परमेसर ह तेमान देस ले आईस,

\par }{\QB पबितर परमेसर ह पारान पहाड़ ले आईस।

\par }{\Q ओकर महिमा ह अकास ला ढांप दीस

\par }{\QB अऊ ओकर इस्तुति ले धरती ह भर गीस।


\par }{\Q \VS{4}ओकर सोभा ह सूरज निकले सहीं रिहिस;

\par }{\QB ओकर हांथ ले किरन निकलत रिहिस,

\par }{\QB जिहां ओकर सामर्थ ह छिपे रिहिस।


\par }{\Q \VS{5}ओकर आघू-आघू महामारी फईलत जात रिहिस;

\par }{\QB महारोग ओकर पाछू-पाछू चलत रिहिस।


\par }{\Q \VS{6}ओह ठाढ़ होके धरती ला कंपा दीस;

\par }{\QB ओह देखिस, अऊ जाति-जाति के मनखेमन ला कंपा दीस।

\par }{\Q पुराना पहाड़मन कुटा-कुटा हो गीन

\par }{\QB अऊ पुराना पहाड़ीमन गिर गीन—

\par }{\QB पर ओह हमेसा ही आघू बढ़त रहिथे।


\par }{\Q \VS{7}मेंह कूसान के तम्बू म रहइयामन ला दुख म,

\par }{\QB अऊ मिदयान देस के रहइयामन ला पीरा म पड़े देखेंव।


\par }{\BB \par }
{\Q \VS{8}हे यहोवा, का तेंह नदीमन ऊपर गुस्सा करे?

\par }{\QB का तोर कोप ह पानी के सोतामन ऊपर रिहिस?

\par }{\Q का तेंह समुंदर ऊपर कोरोध करे

\par }{\QB जब तेंह जय पाय बर अपन घोड़ामन ऊपर

\par }{\QB अऊ अपन रथमन ऊपर सवारी करे?


\par }{\Q \VS{9}तेंह अपन धनुस ला ओकर खोल ले निकाले,

\par }{\QB तेंह बहुंत अकन तीर ला मंगाय।

\par }{\Q तेंह नदीमन ले धरती ला बांट देय;


\par }{\QB \VS{10}पहाड़मन तोला देखके कांप गीन।

\par }{\Q भारी पानी तेजी से बहे लगिस;

\par }{\QB गहिला समुंदर गरज उठिस

\par }{\QB अऊ ओमा बड़े-बड़े लहरामन उठे लगिन।


\par }{\BB \par }
{\Q \VS{11}तोर उड़त तीरमन के चमक ले,

\par }{\QB तोर चमचमात भाला के तेज ले

\par }{\QB सूरज अऊ चंदा अकास म ठहर गीन।


\par }{\Q \VS{12}तेंह कोरोध म आके धरती ऊपर तेजी से रेंगय

\par }{\QB अऊ रिस म आके जाति-जाति के मनखेमन ला रऊंद देय।


\par }{\Q \VS{13}तेंह अपन मनखेमन के छुटकारा,

\par }{\QB अऊ अपन अभिसिक्त जन ला बचाय बर बाहिर निकले।

\par }{\Q तेंह दुस्ट देस के अगुवा ला कुचर देय,

\par }{\QB ओला मुड़ ले लेके गोड़ तक नंगरा कर देय।


\par }{\Q \VS{14}तेंह ओकरेच भाला ले ओकर मुड़ ला छेद देय

\par }{\QB जब ओकर सैनिकमन हमन ला तितिर-बितिर करे बर हमर ऊपर टूट पड़िन,

\par }{\Q ओमन अइसन देखत रिहिन,

\par }{\QB मानो लुकाय दुस्ट मनखेमन ला नास करइया हवंय।


\par }{\Q \VS{15}तेंह अपन घोड़ामन के दुवारा समुंदर ला खदमदात,

\par }{\QB ओकर भयंकर पानी ला मथ डारे।


\par }{\BB \par }
{\Q \VS{16}मेंह सुनेंव अऊ मोर मन ह टूट गीस,

\par }{\QB ओ अवाज सुनके मोर ओंठ ह कांपे लगिस;

\par }{\Q मोर हाड़ामन सरे लगिन,

\par }{\QB अऊ मोर गोड़मन कांपे लगिन।

\par }{\Q तभो ले, मेंह धीरज धरके ओ जाति के मनखेमन ऊपर

\par }{\QB अवइया बिपत्ति के दिन के बाट जोहत रहिहूं, जेमन हमर ऊपर हमला करत हवंय।


\par }{\Q \VS{17}चाहे अंजीर के रूख म अंकुर झन निकलय

\par }{\QB अऊ अंगूर के नार म अंगूर झन फरय,

\par }{\Q चाहे जैतून के रूख म फर झन लगंय

\par }{\QB अऊ खेत म अनाज झन होवय।

\par }{\Q चाहे बाड़ा म कोनो भेड़ झन रहंय

\par }{\QB अऊ कोठा म कोनो पसु झन होवंय,


\par }{\Q \VS{18}तभो ले मेंह यहोवा म आनंद मनाहूं,

\par }{\QB मेंह परमेसर अपन उद्धारकर्ता म आनंदित होहूं।


\par }{\BB \par }
{\Q \VS{19}परमपरधान यहोवा ह मोर बल अय;

\par }{\QB ओह मोर पांव ला हिरन के पांव सहीं बना देथे,

\par }{\QB ओह मोला ऊंच जगह म चले के लईक बनाथे।

\par }{\D संगीत निरदेसक बर। मोर तारवाले बाजामन के संग।
\par }
