\NormalFont\ShortTitle{नहूम}

{\MT नहूम

\par }{\MTB के किताब



\par }\ChapOne{1}{\PP \VerseOne{1}नीनवे सहर के बारे म अगमबानी। एलकोस के रहइया नहूम के दरसन के किताब।


\par }{\BB \par }
{\SH नीनवे सहर के बिरूध यहोवा के कोरोध
\par }
{\Q \VS{2}यहोवा जलन रखइया अऊ बदला लेवइया परमेसर अय;

\par }{\QB यहोवा बदला लेथे अऊ कोरोध ले भरे हवय।

\par }{\Q यहोवा अपन बईरीमन ले बदला लेथे

\par }{\QB अऊ अपन कोरोध अपन बईरीमन के बिरूध देखाथे।


\par }{\Q \VS{3}यहोवा ह कोरोध करे म धीमा, पर सामर्थ म बड़े अय;

\par }{\QB यहोवा दुस्टमन ला दंड देय बिगर नइं छोंड़ही।

\par }{\Q ओकर रद्दा ह बवंडर अऊ आंधी म ले होके जाथे,

\par }{\QB अऊ बादरमन ओकर गोड़ के धुर्रा अंय।


\par }{\Q \VS{4}ओह समुंदर ला दबकारथे अऊ ओला सूखा देथे;

\par }{\QB ओह जम्मो नदीमन ला सूखा देथे।

\par }{\Q बासान के खेत अऊ करमेल पहाड़ के बगीचा कुम्हला जाथें

\par }{\QB अऊ लबानोन के फूल मुरझा जाथें।


\par }{\Q \VS{5}यहोवा के आघू म पहाड़मन कांपथें

\par }{\QB अऊ पहाड़ीमन टघल जाथें।

\par }{\Q ओकर आघू म धरती,

\par }{\QB पूरा संसार अऊ ओमा रहइया जम्मो कांपथें।


\par }{\Q \VS{6}ओकर कोरोध के सामना कोन कर सकथे?

\par }{\QB ओकर भयंकर कोरोध ला कोन सह सकथे?

\par }{\Q ओकर कोप ह आगी सहीं भड़कथे;

\par }{\QB ओकर आघू म चट्टानमन चूर-चूर हो जाथें।


\par }{\BB \par }
{\Q \VS{7}यहोवा बने अय,

\par }{\QB अऊ संकट के बेरा म मजबूत गढ़ अय।

\par }{\Q ओह ओमन के खियाल रखथे, जऊन मन ओकर ऊपर भरोसा रखथें,


\par }{\QB \VS{8}पर एक भयंकर बाढ़ के दुवारा

\par }{\Q ओह नीनवे सहर ला खतम कर दीही;

\par }{\QB ओह अपन बईरीमन ला अंधियार के राज म भगा दीही।


\par }{\BB \par }
{\Q \VS{9}ओमन जऊन भी सडयंत्र यहोवा के बिरूध करहीं

\par }{\QB ओह ओला असफल कर दीही;

\par }{\QB संकट ह दूबारा नइं आही।


\par }{\Q \VS{10}ओकर बईरीमन कंटिला झाड़ीमन म फंस जाहीं

\par }{\QB अऊ मंद पीके मतवार होहीं;

\par }{\QB ओमन ला खेत म सूखाय नर्रा सहीं जलाके नास कर दिये जाही।


\par }{\Q \VS{11}हे नीनवे, तोर ले ही एक जन निकले हवय

\par }{\QB जऊन ह यहोवा के बिरूध दुस्टता के सडयंत्र करथे,

\par }{\QB अऊ दुस्ट योजना बनाथे।


\par }{\PP \VS{12}यहोवा ह ये कहिथे:

\par }{\Q “हालाकि ओमन संग ओमन ला मदद करइयामन हवंय अऊ ओमन अनगिनत हवंय,

\par }{\QB पर ओमन नास करे जाहीं अऊ मिट जाहीं।

\par }{\Q हे यहूदा, हालाकि मेंह तोला पीरा दे हवंव,

\par }{\QB पर अब मेंह तोला पीरा नइं दंव।


\par }{\Q \VS{13}अब मेंह तोर गरदन म रखे ओमन के जुड़ा ला टोर दूहूं

\par }{\QB अऊ तोर बेड़ीमन ला टोर दूहूं।”


\par }{\BB \par }
{\Q \VS{14}हे नीनवे, यहोवा ह तोर बारे म एक हुकूम दे हवय:

\par }{\QB “तोर बंस ला बढ़ाय बर तोर कोनो संतान नइं होहीं।

\par }{\Q मेंह तोर देवतामन के मंदिर म रखे

\par }{\QB तोर पूजा के चीज अऊ मूरतीमन ला नास कर दूहूं।

\par }{\Q में तोर बर कबर कोड़हूं,

\par }{\QB काबरकि तेंह दुस्ट अस।”


\par }{\BB \par }
{\Q \VS{15}देख, उहां पहाड़मन ऊपर,

\par }{\QB ओकर गोड़मन ला देख, जऊन ह सुघर संदेस लाथे,

\par }{\QB जऊन ह सांति के घोसना करथे!

\par }{\Q हे यहूदा, अपन तिहारमन ला मना,

\par }{\QB अऊ अपन मन्नतमन ला पूरा कर।

\par }{\Q काबरकि दुस्ट मनखेमन अब तोर ऊपर हमला नइं करंय;

\par }{\QB ओमन ला पूरा नास करे जाही।\FTNT{*}{{\FR 1:15 }{\FT{इबरानी म पद (}}{\XT{1:15}}{\FT{) ला 2:1 गने गे हवय}}}




\par }\Chap{2}{\SH नीनवे के बिनास
\par }
{\Q \FTNT{*}{{\FR 2: }{\FT{इबरानी म
}}{\XT{2:1‑13}}{\FT{ ला 2:2‑14 गने गे हवय}}}
\VerseOne{1}हे नीनवे, एक हमला करइया ह तोर बिरूध म आवत हे,

\par }{\QB एकरसेति गढ़मन के सुरकछा कर,

\par }{\QB सड़क के रखवारी कर,

\par }{\QB अपनआप ला मजबूत कर,

\par }{\QB अपन पूरा सैनिक बल ला तियार कर ले!


\par }{\BB \par }
{\Q \VS{2}यहोवा ह याकूब के सोभा ला

\par }{\QB इसरायल के सोभा सहीं कर दीही,

\par }{\Q हालाकि नास करइयामन ओमन ला उजाड़ दे हवंय

\par }{\QB अऊ ओमन के अंगूर के नारमन ला नास कर दे हवंय।


\par }{\BB \par }
{\Q \VS{3}ओमन के सैनिकमन के ढाल के रंग ह लाल हे;

\par }{\QB ओकर योद्धामन भड़कीला लाल कपड़ा पहिरे हवंय।

\par }{\Q जऊन दिन ओमन ला लड़ई बर तियार करे जाथे,

\par }{\QB ओमन के रथ के धातु ह चमकथे;

\par }{\QB सनोवर के बरछीमन ला घुमाय जाथे।


\par }{\Q \VS{4}गलीमन म रथमन तेजी से दऊड़थें,

\par }{\QB अऊ चऊक म एती ले ओती भागत रहिथें।

\par }{\Q ओमन बरत मसाल सहीं दिखथें;

\par }{\QB ओमन बिजली सहीं भागथें।


\par }{\BB \par }
{\Q \VS{5}नीनवे अपन छांटे गय सैनिक दलमन ला आय के आदेस देथे,

\par }{\QB पर ओमन अपन रद्दा म लड़खड़ाथें।

\par }{\Q ओमन सहर के दीवार ले टकराथें;

\par }{\QB सुरकछा के ढाल अपन जगह म खड़े करे गे हवय।


\par }{\Q \VS{6}नदी के दुवारमन ला खोल दिये गे हवय

\par }{\QB अऊ महल ह गिरत हे।


\par }{\Q \VS{7}ये निरनय हो गे हवय कि

\par }{\QB नीनवे ला बंधुवा बनाके ले जाय जावय।

\par }{\Q ओकर गुलाम माईलोगनमन पंड़की चिरई सहीं बिलाप करहीं

\par }{\QB अऊ अपन छाती पीटहीं।


\par }{\Q \VS{8}नीनवे ह पानी के एक पोखरी सहीं अय,

\par }{\QB जेकर पानी सूखात जावत हे।

\par }{\Q ओमन चिचियाके कहिथें, “रूकव! रूकव!”

\par }{\QB पर कोनो मुड़के नइं देखंय।


\par }{\Q \VS{9}चांदी ला लूटव!

\par }{\QB सोन ला लूटव!

\par }{\Q येकर जम्मो खजानामन ले

\par }{\QB धन अवई ह खतम नइं होवय!


\par }{\Q \VS{10}ओला लूट लिये, छीन लिये अऊ ओकर कपड़ा उतार लिये गे हवय!

\par }{\QB हिम्मत ही नइं ए, माड़ीमन म ताकत नइं ए,

\par }{\QB देहेंमन कांपत हें, अऊ हर एक के चेहरा के रंग उड़ गे हवय।


\par }{\BB \par }
{\Q \VS{11}अब कहां हवय सिंहमन के मांद,

\par }{\QB ओ जगह जिहां ओमन अपन छोटे सिंहमन ला खाना खवात रिहिन,

\par }{\Q जिहां सिंह अऊ सिंहनी जावत रिहिन,

\par }{\QB अऊ ओमन के लइकामन निडर होके रहत रिहिन?


\par }{\Q \VS{12}सिंह अपन लइकामन बर भरपूर सिकार करत रिहिस

\par }{\QB अऊ अपन संगी सिंहनी बर सिकार ला गला घोंटके मारत रिहिस,

\par }{\Q अऊ अपन मांद ला मारे गे पसु ले

\par }{\QB अऊ अपन गुफा ला सिकार ले भर लेवत रिहिस।


\par }{\BB \par }
{\Q \VS{13}सर्वसक्तिमान यहोवा ह घोसना करत हे,

\par }{\QB “मेंह तुम्हर बिरूध हवंव।

\par }{\Q मेंह तुम्हर रथमन ला आगी ले जला दूहूं,

\par }{\QB अऊ तुम्हर जवान सिंह सहीं सैनिकमन तलवार ले मारे जाहीं।

\par }{\QB मेंह धरती ऊपर तुम्हर सिकार करे बर कुछू नइं छोड़ंव।

\par }{\Q तुम्हर संदेसियामन के अवाज

\par }{\QB फेर कभू सुनई नइं दीही।”




\par }\Chap{3}{\SH नीनवे ऊपर धिक्कार
\par }
{\Q \VerseOne{1}धिक्कार ए ओ खून के सहर\FTNT{*}{{\FR 3:1 }{\FT{या
}}{\FQA{नीनवे}}} ला,

\par }{\QB जऊन ह लबारी बात ले भरे हवय,

\par }{\Q जऊन ह लूट-पाट ले भरे हवय,

\par }{\QB अऊ जऊन ह दुखित-पीड़ित मनखेमन ले कभू नइं छूटय!


\par }{\Q \VS{2}कोर्रा के चटके के अवाज,

\par }{\QB चक्कामन के खड़खड़ई,

\par }{\Q घोड़ामन के सरपट भगई

\par }{\QB अऊ रथमन के हालई-डोलई!


\par }{\Q \VS{3}घुड़सवार सेना के हमला करई,

\par }{\QB तलवारमन के चमकई

\par }{\QB बरछीमन के चमकई!

\par }{\Q मार डारे गय बहुंत मनखे,

\par }{\QB लासमन के ढेर,

\par }{\Q अनगिनत मरे मनखेमन के देहें,

\par }{\QB लासमन के ऊपर लड़खड़ावत मनखे—


\par }{\Q \VS{4}ये जम्मो एक बेस्या के लम्पट वासना के कारन अय,

\par }{\QB जऊन ह ललचाथे अऊ जादू-टोना के मालकिन अय,

\par }{\Q जऊन ह जाति-जाति के मनखेमन ला अपन बेस्यागमन ले

\par }{\QB अऊ अपन जादू-टोना ले गुलाम बना लेथे।


\par }{\BB \par }
{\Q \VS{5}यहोवा ह घोसना करत हे, “मेंह तुम्हर बिरूध हवंव।

\par }{\QB मेंह तुम्हर लंहगा ला तुम्हर चेहरा ऊपर तक उठा दूहूं।

\par }{\Q मेंह जाति-जाति के मनखेमन ला तुम्हर नंगई ला देखाहूं

\par }{\QB अऊ राज-राज म तुमन ला लज्जित करहूं।


\par }{\Q \VS{6}मेंह तुम्हर ऊपर कचरा-कूटा फटिकहूं,

\par }{\QB मेंह तुमन ला अपमानित करहूं

\par }{\QB अऊ तुम्हर तमासा बनाहूं।


\par }{\Q \VS{7}ओ जम्मो जऊन मन तुमन ला देखहीं, ओमन तुम्हर ले दूरिहा भागहीं अऊ कहिहीं,

\par }{\QB ‘नीनवे नास हो गीस—कोन ओकर बर बिलाप करही?’

\par }{\QB तुमन ला सांति देय बर मोला कोनो कहां मिल सकत हे?”


\par }{\BB \par }
{\Q \VS{8}का तुमन ओ थेबेस सहर ले जादा बने अव,

\par }{\QB जऊन ह नील नदी म बसे हवय,

\par }{\QB जेकर चारों कोति ह पानी ले घेराय हवय?

\par }{\Q नदी ह ओकर सुरकछा रिहिस,

\par }{\QB अऊ पानी ह ओकर बर दीवार रिहिस।


\par }{\Q \VS{9}कूस अऊ मिसर देस ओकर बर असीमित बल रिहिन,

\par }{\QB पूत अऊ लिबिया ओकर संगी देसमन रिहिन।


\par }{\Q \VS{10}तभो ले ओला बंधुवा बनाके

\par }{\QB बंधुवई म ले जाय गीस।

\par }{\Q हर गली के मोड़ म ओकर छोटे लइकामन ला

\par }{\QB पटक-पटकके मार डारे गीस।

\par }{\Q ओकर परभावसाली मनखेमन बर चिट्ठी निकाले गीस,

\par }{\QB अऊ ओकर जम्मो बड़े मनखेमन ला बेड़ीमन म बांध दिये गीस।


\par }{\Q \VS{11}हे नीनवे सहर, तेंह घलो नसा म मतवार हो जाबे;

\par }{\QB तेंह लुकाय बर चले जाबे

\par }{\QB अऊ बईरीमन ले बांचे बर आसरय खोजबे।


\par }{\BB \par }
{\Q \VS{12}तोर जम्मो गढ़मन ओ अंजीर रूखमन सहीं अंय

\par }{\QB जेमन म पहिली-फसल के पाके फर होथें;

\par }{\Q जब ओमन ला हलाय जाथे,

\par }{\QB त अंजीर के फरमन खानेवाला के मुहूं म गिरथें।


\par }{\Q \VS{13}अपन सैनिक दलमन ला देख—

\par }{\QB ओ जम्मो दुरबल हो गे हवंय।

\par }{\Q तोर देस के दुवारमन

\par }{\QB तोर बईरीमन बर खुले हवंय;

\par }{\QB आगी ह तोर दुवारमन के छड़मन ला जलाके नास कर दे हवय।


\par }{\BB \par }
{\Q \VS{14}अपन सैनिक घेरा बर पानी भर ले,

\par }{\QB अपन सुरकछा ला मजबूत कर!

\par }{\Q माटी ला तियार कर,

\par }{\QB गोड़ ले खुंदके गारा बना ले,

\par }{\QB ईंटा बनाय के काम ला सुधार!


\par }{\Q \VS{15}उहां आगी ह तोला जलाके नास कर दीही;

\par }{\QB तलवार ह तोला काट डारही—

\par }{\QB ओमन तोला फांफामन के दल सहीं खा जाहीं।

\par }{\Q फांफामन सहीं अपन संखिया ला बढ़ावव,

\par }{\QB टिड्डीमन सहीं अपन संखिया ला बढ़ावव!


\par }{\Q \VS{16}तुमन अपन बेपारीमन के संखिया

\par }{\QB अकास के तारामन के संखिया ले घलो जादा बढ़ा ले हवव,

\par }{\Q पर ओमन टिड्डीमन सहीं

\par }{\QB देस ला नास करके भाग जाथें।


\par }{\Q \VS{17}तोर पहरेदारमन टिड्डीमन सहीं अंय,

\par }{\QB तोर करमचारीमन टिड्डीमन के दल सहीं अंय

\par }{\QB जऊन मन ठंड के दिन म दीवारमन म रहिथें—

\par }{\Q पर जब सूरज निकलथे त ओमन उड़ जाथें,

\par }{\QB अऊ कोनो नइं जानंय कि ओमन कहां जाथें।


\par }{\BB \par }
{\Q \VS{18}हे अस्सूर के राजा, तोर चरवाहामन\FTNT{†}{{\FR 3:18 }{\FT{याने कि, सासकमन}}} ओंघाथें;

\par }{\QB तोर परभावसाली मनखेमन अराम करे बर लेट जाथें।

\par }{\Q तोर मनखेमन पहाड़ ऊपर तितिर-बितिर हो गे हवंय

\par }{\QB अऊ ओमन ला इकट्ठा करइया कोनो नइं अंय।


\par }{\Q \VS{19}तोर चंगई नइं हो सकय;

\par }{\QB तोर घाव ह बहुंत घातक ए।

\par }{\Q ओ जम्मो, जऊन मन तोर बारे म सुनथें,

\par }{\QB ओमन तोर पतन ऊपर ताली बजाथें,

\par }{\Q काबरकि अइसने कोन हे

\par }{\QB जऊन ह तोर खतम नइं होवइया निरदयता ले बच सके हे?

\par }